open-index/open-wikipedia-markdown huggingface dataset:
Ilha Grande

**Ilha Grande** (suom. *Suuri saari*) on saari Brasilian Rio de Janeiron osavaltion rannikolla, Angra dos Reisin kunnassa. Saari tunnetaan jylhistä maisemistaan, trooppisista uimarannoistaan sekä vehreästä kasvillisuudestaan. Saarella oli aiemmin pahamaineinen vankila, joka on nykyään suljettu.

Ilha Grandella sijaitsevat Brasilian rannikkosademetsän parhaiten säilyneet osat, jotka muodostavat yhden rikkaimmista ekosysteemeistä koko maailmassa. Saaren sademetsissä esiintyy useita vaarantuneita lintulajeja, kuten erakkotinami, brasilianviidakkohaukka, variskotinga ja tuliotsa-amatsoni sekä vaarantuneita nisäkkäitä, kuten ruskomölyapina.

Koko saari on suojelualuetta, josta suurin osa kuuluu Ilha Granden kansallispuistoon. Loppuosaa saaresta koskevat tiukat maankäytön rajoitukset. Saarella ei ole lainkaan teitä eikä autoja, mutta pienimuotoista ekoturismia kuitenkin rohkaistaan. Saarella on yli 150 kilometriä patikointireittejä.

Saarta ympäröivät meret ovat myös suojeltuja, ja niillä esiintyy niin trooppisen, subtrooppisen kuin lauhkean vyöhykkeen lajistoa, ja ne saattavat olla ainoa paikka maailmassa, jossa voi nähdä koralleja ja trooppisia kaloja rinnakkain patagonianpingviinin ja etelänmustavalaan kanssa.

Saarella sattui 1. tammikuuta 2010 paha mutavyöry, joka tuhosi kolme taloa ja luksushotellin sekä tappoi ainakin 26 ihmistä.

## Lähteet

## Aiheesta muualla

* Prefeitura de Angra dos Reis 
* Portal Turístico da Ilha Grande 
* Complete Guide - Ilha Grande
Patrik Zetterberg

**Patrik Zetterberg** (s. 26. huhtikuuta 1971 Västerås, Ruotsi) on entinen ruotsalainen jääkiekkoilija. Hän edusti urallaan vuosina 1990–2007 muun muassa Västerås IK:ta, Färjestads BK:ta, Hannover Scorpionsia ja Södertälje SK:ta.

## Lähteet
*
Dieter Meier

**Dieter Meier** (s. 4. maaliskuuta 1945) on sveitsiläinen muusikko, joka tunnetaan elektronisen musiikin duo Yellon jäsenenä Boris Blankin kanssa. Meier on myös Sveitsin golfmaajoukkueen jäsen sekä ammattilaisuhkapelaaja. Meier oli aikaisemmin sooloartisti. Hän on työskennellyt ennen Yelloa Fresh Colour -yhtyeen kanssa. Vuonna 1979 hän perusti yhdessä Boris Blankin kanssa yhtyeen Yello. Sitä ennen hän on vaikuttanut yhtyeessä Fresh Color. Meier on ohjannut myös musiikkivideoita, esim. Alphaville-yhtyeen hitille "Big in Japan". Lisäksi hän ohjasi Yellon oman kappaleen, "Pinball Cha Cha", musiikkivideon. Video sai paljon kiitosta ja valittiin yhtenä teoksena Museum of Modern Art's Music Video -näyttelyyn. 

## Aiheesta muualla
*
Sainte-Maxime

**Sainte-Maxime** on rantakaupunki, joka sijaitsee Ranskassa. Sitä vastapäätä sijaitsee Saint-Tropez. Sainte Maximen kaupunginosassa Nartellessa on uimaranta. Pienalus Bateau Vert kulkee Sainte Maximesta Saint Tropeziin.Lähellä Sainte Maximea on myös maisemakaupunki Gassin, joka sijaitsee korkealla kukkulalla.

## Aiheesta muualla
NBA:n varaustilaisuus 1999

**[[NBA|NBA:n]] vuoden 1999 ** pidettiin 30. kesäkuuta 1999 MCI Centerissä, Washingtonissa. 

## Varaukset
### Ensimmäinen kierros

### Toinen kierros

## Aiheesta muualla
*Basketball-Reference
Myanmar olympialaisissa

**[[Myanmar]]** eli entinen Burma osallistui **[[olympialaiset|olympialaisiin]]** ensimmäisen kerran Lontoossa 1948 ja on ollut sen jälkeen mukana kaikissa kesäolympialaisissa lukuun ottamatta Montrealin olympialaisia vuonna 1976. Talvikisoihin maa ei ole osallistunut.

Myanmar ei ole saanut yhtään olympiamitalia. Ensimmäinen pistesijalle, eli kahdeksan parhaan joukkoon selviytynyt maan edustaja oli Nil Tun Maung, joka sijoittui kahdeksanneksi painonnoston kevyessä sarjassa Melbournessa 1956. Rooman kisoissa 1960 Thein Myint oli nyrkkeilyn kääpiösarjassa viides ja Tun Maung Kywe painonnoston höyhensarjassa seitsemäs. Tin Tun sijoittui puolestaan viidenneksi nyrkkeilyn höyhensarjassa Tokiossa 1964.

Gyi Aung Maung sijoittui viidenneksi painonnoston kärpässarjassa Münchenissä 1972. Burman jalkapallojoukkue sijoittui samoissa kisoissa jaetulle yhdeksännelle sijalle. Sydneyssä 2000 Myanmar sai kolme pistesijaa naisten painonnostossa: Win Kay Thi oli neljäs kärpässarjassa, Win Swe Swe viides höyhensarjassa ja Khin Moe Nwe kuudes kevyessä sarjassa. 

## Lähteet
Vladimir Golovanov

**Vladimir Semjonovitš Golovanov** (, 29. marraskuuta 1938 Batamay, Sahan tasavalta, Venäjän SNT, Neuvostoliitto – 2. elokuuta 2003 Habarovsk, Venäjä) oli neuvostoliittolainen painonnostaja ja olympiavoittaja.

Golovanov voitti Tokion 1964 olympialaisissa kultaa alle 90-kiloisten sarjassa maailmanennätystä sivuavalla tuloksella oli 487,5&nbsp;kg. Hänen punnerrustuloksensa oli 165&nbsp;kg, tempauksessa hän nosti 142,5&nbsp;kg ja työnnössä hänen tuloksensa oli 180&nbsp;kg.

Golovanov voitti Euroopan-mestaruuden alle 90 kilon sarjassa vuonna 1964. Hän saavutti MM-hopeaa vuonna 1965.

Golovanov teki urallaan kymmenen maailmanennätystä: viisi punnerruksessa, yhden työnnössä sekä neljä yhteistuloksessa.

## Lähteet

* 
*
Drake (artisti)

**Aubrey Drake Graham** (s. 24. lokakuuta 1986 Toronto, Ontario, Kanada), taiteilijanimeltään **Drake**, on kanadalainen muusikko ja näyttelijä. Alun perin Drake sai tunnettavuutta näyttelijänä **' -teinidraamasarjassa ja musiikkiuran hän aloitti julkaisemalla itsenäisesti mixtapeja. Drake sai läpimurron vuonna 2009 kappaleella "Best I Ever Had" ja teki sopimuksen [[Young Money Entertainment|Young Money]] -levy-yhtiön kanssa. Draken musiikkityyli on [[pop-rap]]pia, ja sanoitukset ovat usein kerskailevia tai tunteellisia.

Debyyttialbuminsa ''[[Thank Me Later]]'' julkaistiin kesäkuussa 2010. Vuonna 2012 Drake perusti yhdessä tuottajansa Noah Shebibin ja ystävänsä Oliver El-Khatibin kanssa levy-yhtiö OVO:n (Octobers Very Own). Drake on ansainnut laajaa julkisuutta Pohjois-Amerikassa monilla hiteillään, ja hänellä on sponsorisopimukset [[Apple]]n sekä [[Air Jordan]]in kanssa.

== Varhainen elämä ==
Graham syntyi vuonna 1986 Kanadan Torontossa [[Afroamerikkalaiset|afroamerikkalaiselle]] isälle ja [[Aškenasijuutalaiset|aškenasijuutalaiselle]] äidille. Ollessaan 5-vuotias hänen vanhempansa erosivat. Graham kävi juutalaista koulua. Teini-ikäisenä, ennen rap-uraansa, Graham näytteli **' -televisiosarjassa.

## Diskografia

### Albumit
* *[[Thank Me Later]]* (2010)
* *[[Take Care]]* (2011)
* *[[Nothing Was the Same]]* (2013)
* *[[Views]]* (2016)
* *[[More Life]]* (2017)
* *[[Scorpion (Draken albumi)|Scorpion]]* (2018)
*''Certified Lover Boy'' (2021)
* *[[Honestly, Nevermind]]* (2022)
* ''For All The Dogs'' (2023)

### Yhteistyöalbumit

* *[[Her Loss]]* (2022, 21 Savagen kanssa)
* *[[What a Time to Be Alive|What A Time To Be Alive]]* (Futuren kanssa) (2015)

## Lähteet

## Aiheesta muualla

* Drake Internet Movie Database -sivustolla
* Drake MySpace-sivustolla
* Drake Twitter-sivustolla
Hans Stigzelius

**Hans Erik Stigzelius** (s. 22. marraskuuta 1963 Jyväskylä) on suomalainen näyttelijä, joka työskentelee Joensuun kaupunginteatterissa. Stigzelius on valmistunut teatteritaiteen maisteriksi vuonna 1997 ja on näytellyt useissa eri teattereissa. Joensuussa Stigzelius on työskennellyt vuodesta 2003 alkaen.

Hans Sigzelius on näytellyt muun muassa Markku Pölösen ohjaamassa Ralliraita-elokuvassa. Stigzelius esiintyy myös joensuulaisessa Päästä irti – Irti Päästä -improvisaatioteatteriryhmässä. Lisäksi Stigzelius on järjestänyt eri puolilla Suomea näyttelijäntyön kursseja, joilla sovelletaan hahmometodia. 
 
## Elokuvat ja tv-sarjat

* Hiltu ja Ragnar (1988)
* Ilonen talo (2006) 
* Ralliraita (2009)

## Teatterirooleja

* Eric-Emmanuel Schmitt – Oscar ja Mamma Rosa (2008)
* Maria Jotuni – Huojuva talo (2008)
* Ville Sandqvist – Saapasjalkakissa ja ihmeellinen papupuu (2009)
* Anton Tšehov – Lokki (2009)
* Sofi Oksanen – Puhdistus (2009)

## Lähteet

## Aiheesta muualla
*Joensuun kaupunginteatterin kotisivut

### Teatteriarvostelut
*Sanomalehti Karjalainen: Oscar kulkee kohti valoa
*Sanomalehti Karjalainen: Kissa ja Jaakko
Nenäinniemi

**Nenäinniemi** on kaupunginosa Jyväskylässä ja osa Kuokkalan suuraluetta. Se sijaitsee Päijänteen Pohjanlahden ja Hämeenlahden rannalla. Sen väkiluku oli 2 196 joulukuussa 2020.

Nenäinniemi on omakotitalovaltaista aluetta, mutta siellä on myös kerros- ja rivitaloja. Osa alueen kadunnimistä on nimetty niiden Hämeen pitäjien mukaan, joista ensimmäiset Jyväskylän seudun asukkaat tulivat (Pälkäne, Hauho, Alvettula, Sääksmäki ja Tuulos). Kaupunginosassa on samanniminen niemi.

Nenäinniemessä toimii Nenäinniemen päiväkotikoulu, joka järjestää opetusta peruskoulun vuosiluokille 1–3.

## Historiaa
Nenäinniemi asutettiin melko myöhään; vuoden 1845 pitäjänkartan mukaan niemellä ei ollut yhtäkään taloa. Pieniä Korttajärvelle eli Puuppolaan kuuluneita vesijättömaita lukuun ottamatta niemi kuului Jyväskylän rekisterikylään. Nykyinen Tikan lähellä oleva Pohjanlahden pienalue puolestaan kuului Keljon kylään. Isossajaossa Nenäinniemi jaettiin nykyisen Kuokkalan alueen kantatalojen kesken siten, että länsiosa tuli kuulumaan Kekkolalle, itäosa Kuokkalalle ja Naattiansaari Survolle.

Alueen vanhimmat talot olivat Naattia, Maso ja Kuivaniemi. Vuonna 1923 Toivo Salonen osti Naattian talon ja piti Naattiansaarella pientä teurastamoa. Vuonna 1948 niemeen perustettiin vielä Vaskon ja Pönkälän talot Sortavalan maalaiskunnasta Nenäinniemeen sijoitetuille evakoille. 1950-luvulla Tikan koulun lähelle, Pohjanlahden päähän syntyi Pohjanperäksi kutsuttu asuinalue.

Nenäinniemen jätevesipuhdistamo perustettiin vuonna 1973. Ensimmäiset asemakaavat Nenäinniemelle laadittiin 1980-luvulla.

Nenäinniemessä toimi vuoteen 2010 asti 30 henkeä työllistänyt Fazerin Jyväskylän leipomo. Fazer oli kymmenen vuotta aikaisemmin ostanut leipomon itselleen Ruthin leipomo Oy:ltä. Fazerin vetäytyessä rakennuksesta vanha omistaja päätti palata tiloihin ja leipomon toiminta jatkui yrittäjävetoisena Ruthin leipomon nimellä. Nenäinniemessä on myös melontaseura Melanvilauttajat ry:n tukikohta.

### Nimi
Nenäinniemen nimi viittaa niemen moniin "neniin" eli pienempiin niemiin. Nientä on aikaisemmin kutsuttu myös *Hämeenniemeksi*, joka on samaa perua kuin läheisen Hämeenlahden nimi. Ennen kaupunginosien ja asuinalueiden nimien virallistamista 1980-luvun yleiskaavan laatimisen yhteydessä Nenäinniemestä käytettiin myös nimitystä *Nenäniemi* tai jopa *Nenyenniemi*.

## Lähteet
* 

### Viitteet
Juri Zaitsev

**Juri Konstantinovitš Zaitsev** (, 17. tammikuuta 1951 Pobedino, Sahalin, Venäjän SNT, Neuvostoliitto – 30. syyskuuta 2022) oli neuvostoliittolainen painonnostaja ja olympiavoittaja.

Zaitsev voitti Montréalin 1976 olympialaisissa kultaa alle 110-kiloisten sarjassa yhteistuloksella 385&nbsp;kg. Hän oli tempauksessa vasta neljäs tuloksellaan 165&nbsp;kg mutta otti työntötuloksellaan 220&nbsp;kg bulgarialaisen Krustiu Semerdžijevin viiden kilon etumatkan kiinni ja voitti tasatuloksella kultaa, koska hän oli bulgarialaista kevyempi.

Zaitsev voitti maailmanmestaruuden alle 110 kilon sarjassa vuonna 1978. Vuonna 1977 hän saavutti MM-hopeaa ja vuonna 1974 MM-pronssia. Hän voitti Euroopan-mestaruuden vuosina 1978 ja 1979 sekä saavutti EM-hopeaa vuosina 1976 ja 1977.

Zaitsev teki urallaan kolme maailmanennätystä: kaksi työnnössä ja yhden yhteistuloksessa.

## Lähteet

* 
* 

### Viitteet
Goran Pandev

**Goran Pandev** (, s. 27. heinäkuuta 1983 Strumica) on pohjoismakedonialainen uransa lopettanut jalkapalloilija. Pelipaikaltaan hän oli hyökkääjä. Pandev pelasi Pohjois-Makedonian maajoukkueessa ennätykselliset 122 maaottelua ja on sen paras maalintekijä 38 maalillaan.

## Ura seurajoukkueessa
Pandev jalkapalloura alkoi FK Belasicassa. Hän nousi seuran nuorisoakatemiasta edustusjoukkueeseen, joka pelasi Pohjois-Makedonian pääsarjassa. Pandev pelasi edustusjoukkueessa yhden kauden ajan, minkä jälkeen hän siirtyi kesällä 2001 Italiaan Serie A:n Internazionaleen. Hän oli tuolloin 18-vuotias. 

Pandev ei saanut Interissä peliaikaa ja hän vietti lainasopimuksella kauden 2002–2003 Serie C1:n Speziassa ja kauden 2003–2004 alkupuoliskon Serie A:n Anconassa. Tammikuussa 2004 Inter osti Dejan Stankovićin Laziosta, jonne Pandev siirtyi osana kauppaa. Laziossa Pandev sai peliaikaa ja hän pelasi 29 ottelua ensimmäisellä kaudellaan 2003–2004. Hän vakiinnutti paikkansa avauskokoonpanossa ja muodosti tehokkaan hyökkäysparin Tommaso Rocchin kanssa tehden seuraavien neljän kauden aikana yhteensä 45 liigamaalia. 

Kesällä 2009 Pandev pyysi seuralta siirtoa, kun hän ei saanut haluamaansa palkankorotusta. Seuran puheenjohtaja Claudio Lotito nimesi Pandevin "kapinalliseksi" ja vaati tästä 19 miljoonan euron siirtosummaa huolimatta siitä, että nykyistä sopimusta oli jäljellä vain vuosi. Pandev ei saanut enää harjoitella joukkueen mukana eikä hän pelannut yhtään ottelua. Eristämisen vuoksi Pandev vaati sopimuksen purkua oikeusteitse. Joulukuussa 2009 Lega Calcion päätöksellä sopimus mitätöitiin ja lisäksi Lazio määrättiin maksamaan Pandeville 160&nbsp;000 euroa korvauksia.

Vapauduttuaan Lazio-sopimuksesta Pandev siirtyi tammikuussa 2010 Inter Milanoon. Sen jälkeen hän pelasi Napolissa ja Genoassa sekä yhden vuoden turkkilaisseura Galatasarayssa, jossa hänen peliaikansa jäi vähäiseksi.

Pandev siirtyi 31. tammikuuta 2022 Serie B:ssä pelaavaan Parmaan. Syyskuussa 2022 Pandev ilmoitti lopettavansa ammattilaisuransa.

## Ura maajoukkueessa

Maajoukkueessa Pandev pelasi 122 maaottelua, joissa hän teki 38 maalia. Hän on eniten Pohjois-Makedonian maajoukkueessa maaleja tehnyt pelaaja. Hän toimi maajoukkueen kapteenina vuodesta 2011 vuoteen 2021. Hän teki maansa ensimmäisen arvokisamaalin kesän 2021 EM-kilpailuissa Itävaltaa vastaan. Pandev päätti maajoukkueuransa EM-kilpailuiden jälkeen.

## Lähteet

### Tilastot
* 
* 
* 

### Viitteet
Igor Rybak

**Igor Mihailovitš Rybak** (, 21. maaliskuuta 1934 Harkova, Ukrainan SNT, Neuvostoliitto – 28. syyskuuta 2005 Kiova, Ukraina) oli ukrainalainen, Neuvostoliittoa edustanut painonnostaja ja olympiavoittaja.

Rybak voitti Melbournen 1956 olympialaisissa kultaa alle 67,5-kiloisten sarjassa tuloksella 380&nbsp;kg. Hän oli punnerruksessa vasta viides tuloksellaan 110&nbsp;kg ja hävisi maanmiehelleen Rafael Habutdinoville 15 kiloa mutta oli paras sekä tempauksessa (120&nbsp;kg) että työnnössä (150&nbsp;kg) ja voitti kultaa 7,5 kilon erolla Habutdinoviin.

Rybak voitti Euroopan-mestaruuden alle 75 kilon sarjassa vuonna 1956.

## Lähteet

* 
*
Uudenseelanninpaimenkoira

**Uudenseelanninpaimenkoira** (*New Zealand Huntaway*) eli *huntaway* on uusiseelantilainen koirarotu. FCI ei ole tunnustanut sitä eikä sitä esiinny Suomessa, mutta FCI:n alainen uusiseelantilainen Dogs New Zealand (DNZ) on hyväksynyt sen virallisesti roduksi. Sen suosio on kuitenkin kasvamassa myös sen kotimaan ulkopuolella, ja joitain yksilöitä on viety työkoiriksi Isoon-Britanniaan.

## Ulkomuoto
Uudenseelanninpaimenkoira sekoitetaan usein rottweileriin, koska sen päässä ja vatsassa olevat punaruskeat merkit tuovat mieleen mainitun rodun. Enemmän se muistuttaa ulkoisesti kuitenkin beaucenpaimenkoira. Se on vankkarakenteinen, lihaksikas ja tasapainoinen. Häntä on pitkä ja karvapeite lyhyt. Väritys on yleensä musta-ruskea (black & tan), mutta työkoirarotuna väritys on toissijainen tekijä ja täten muitakin värejä sallitaan. Urosten säkäkorkeus on 61–66 cm ja paino 30-40 kg; nartuilla vastaavat mitat ovat 56-61 cm ja 25-35 kg.

## Luonne ja käyttäytyminen
Uudenseelanninpaimenkoira on puhtaasti työkoira ja tarvitsee paljon liikuntaa, joten se ei sovi toimettomalle ihmiselle. Jalostuksen painopiste onkin nimenomaan työominaisuuksien ja terveyden säilyttäminen.

Rotu ohjailee lammaslaumoja haukkumalla. Ensin se kerää ne yhteen, siirtyy sen jälkeen niiden taakse ja ajaa niitä eteenpäin ja ohjailee niiden suuntaa haukkumalla äänekkäästi.

## Alkuperä
1900-luvun alussa rotua tiedetään kasvatetun ensimmäisen kerran. Se jalostettiin erityisesti Uuden-Seelannin ilmastoon ja maaperään työskentelemään sopivaksi, kun paikalliset maanviljelijät ymmärsivät, että bordercollien kaltaiset perinteiset käyttökoirat eivät täysin soveltuneet maan ilmastoon eivätkä maatilojen suuriin kokoihin. Lisäksi borcercollien hiljainen työskentelytapa teki kaukana koiriensa perässä seuraaville farmareille vaikeaksi lauman hallinnan ja koiran perässä pysymisen. Tämän vuoksi tarvittiin lyhytkarvainen, sinnikäs ja työssään haukkuva koira.

Vaikka tarkka alkuperä onkin epävarma, huntaway polveutuu todennäköisesti borcercolliesta, partacolliesta, smithfieldincolliesta, labradorinnoutajasta, rottweileristä, harrierista ja gordoninsetteristä. Nykyisessä jalostuksessa painotetaan vahvasti käyttöominaisuuksiin, ulkonäön ollessa toissijainen.

Kotimaassaan uudenseelanninpaimenkoiran perinteisestä paimennustavasta tuli suosittu lammaskoirakokeissa, ja näistä "haukkumiskilpailuista" alettiin käyttää nimitystä *huntaway*.

### Etymologia
Varhaisin merkintä termistä *huntaway* on vuodelta 1933, jolloin sen mainitaan tarkoittaneen koiraa, jolla on tapa ajaa lampaita eteenpäin kootessaan ne yhteen. Verbinä sitä mainittiin käytettävän kahdella eri tavalla: *That dog hunts away well* ("tuo koira ajaa lampaita hyvin") ja *I hunt away with that dog* ("minä ajan lampaita tuon koiran avulla").

## Lähteet
Anna Ojanne

**Anna-Riikka Ojanne** (s. 20. lokakuuta 1969 Helsingin maalaiskunta) on suomalainen näyttelijä. Hän työskentelee Joensuun kaupunginteatterissa.

Ojanne on näytellyt muun muassa Markku Pölösen ohjaamassa *[[Karjalan kunnailla (televisiosarja)|Karjalan kunnailla]]* -televisiosarjassa.

## Teatterirooleja
* Maiju Lassila: Tulitikkuja lainaamassa – Anna-Liisa (2007)
* Kari Hotakainen: Punahukka – Elina  (2007)
* Maria Jotuni: Huojuva talo – Lea (2008)
* Arto Paasilinna: Jäniksen vuosi – Vatasen vaimo (2008)
* Anton Tšehov: Lokki – Maria Ilminitsna 'Masha' Samrajeva (2009)
* Ville Sandqvist: Saapasjalkakissa ja ihmeellinen papupuu – Lehmä (2009)
* Dario Fo: Ei makseta! Ei makseta! – Antonia (2010)
* Sven Nordqvist: Viiru ja Pesonen – Viiru (2012)
* Miika Nousiainen: Vadelmavenepakolainen – useita rooleja (2012)
* Jalmari Finne: Kiljusen herrasväki – Äiti Kiljunen (2014)
* Niina Miettinen – Kuusenkaatajaiset, Anja (2015)
Lähde

## Elokuvat
* Armon aika (1999) 
* Just a Memory (2007) 	

## TV-sarjat
* Karjalan kunnailla (televisiosarja)

## Lähteet

## Aiheesta muualla
*
Trimmi

**Trimmi** (vanh. suom. *säätö*)on lentokoneen tai laivan ohjausjärjestelmään liittyvä järjestelmä, jonka tarkoituksena on tarvittavien ohjainvoimien nollaaminen halutussa lento- tai purjehdustilassa. Kun kone tai alus on oikein trimmattu, se säilyttää lentotilansa (esim. vaakalento) ilman, että ohjaajan tai autopilotin tarvitsee siihen puuttua (edellyttäen tietenkin, etteivät ulkoiset tekijät kuten puuskat siihen vaikuta).

Suuret lentokoneet ovat yleensä trimmattavissa kaikkien ohjausakseleiden (kallistus, suunta- ja korkeusohjaus) suhteen, kaikkein pienimmissä koneissa on usein vain korkeusohjaustrimmi. Trimmin käyttö eli *trimmaaminen* tapahtuu ohjaamosta käsin trimmipyöriä tai -kytkimiä käyttäen. Myös autopilotti voi itse trimmata konetta. Joissakin nykykoneissa (esim. Airbus A320/330/340/350-sarja, Boeing 777/787) trimmi on osin tai kokonaan automaattinen myös käsin lennettäessä.

Trimmi voidaan toteuttaa aerodynaamisesti (erilaisia *trimmisiivekkeitä* käyttäen) tai mekaanisesti (ns. *jousitrimmi*). Korkeusohjauksen trimmi voidaan toteuttaa myös niin, että koko korkeusvakaimen asetuskulma tehdään säädettäväksi. Tämä ratkaisu on yleinen liikenneluokan koneissa.

Laivoissa trimmi toteutetaan peräsimen jättöreunaan asennettavalla trimmilaipalla. Kun trimmilaippaa käännetään, se muuttaa veden virtausta niin, että se kääntää peräsintä toiseen suuntaan. Myös pienveneissä voidaan käyttää trimmiä; monet tuuliperäsinratkaisut perustuvat trimmilaipan käyttöön.

## Lähteet
Fredrik Adolf Holm

**Fredrik Adolf Holm** (2. huhtikuuta 1789 Porvoo – 27. syyskuuta 1855 Pernaja) oli Viipurin lukion yliopettaja ja lintutieteilijä.

## Elämäkerta

Fredrik Holmin vanhemmat olivat Hedvig Elisabeth Lagus ja postikomissaari, protokollasihteeri Carl Fredrik Holm, jotka vihittiin Porvoon kaupungissa 15.8.1784.

Holm kävi Porvoon lukion ja opiskeli Turun Akatemiassa vuodesta 1806 vuoteen 1815, jolloin hän valmistui filosofian maisteriksi. Toukokuussa 1811 Holm puolusti pro exercitio -väitöstään naurulokin biologiasta Paraisilla (Prytz, L.J. ja Holm, F.A. 1811: *De Laro ridibundo periculum ornithologicum. II*. Aboae. Pro ex.). Ohjaajana toimi Lars Johan Prytz, joka lienee kerännyt pääosan tai kaikki tutkimusaineistosta. Holmin pro gradu -väitöksen ohjaajana toimi professori Anders Johan Lagus vuonna 1814.

Vuonna 1816 Holm nimitettiin Kuopion triviaalikoulun kollegaksi. Vuonna 1821 hän sai viran Viipurin lukion yliopettajana, mutta viihtyi tässä tehtävässä vain kolme vuotta ja erosi.

Fredrik Holmin puoliso oli Carolina Sofia Boman, ja heidät vihittiin Porvoossa 22.3.1829. Fredrik Holm kuoli Pernajassa hengenahdistukseen.

## Lähteet
* Lehikoinen, Esa; Lemmetyinen, Risto; Vuorisalo, Timo & Kivistö, Sari 2009: Suomen lintutieteen synty – Turun Akatemian aika. Faros, Turku. 
*

### Viitteet
Petro Korol

**Petro Kindratovytš Korol** (; ; 2. tammikuuta 1941 Bredy, Tšeljabinsk, Venäjän SFNT – 2. heinäkuuta 2015) oli neuvostoliittolainen painonnostaja ja olympiavoittaja.

Korol voitti Montréalin 1976 olympialaisissa kultaa alle 67,5-kiloisten sarjassa yhteistuloksella 305&nbsp;kg. Hän nosti tempauksessa 135&nbsp;kg ja työnnössä 170&nbsp;kg.

Korol voitti maailmanmestaruuden alle 67,5 kilon sarjassa vuosina 1974 ja 1975. Hän voitti Euroopan-mestaruuden vuonna 1975.

Korol teki urallaan viisi maailmanennätystä: neljä työnnössä ja yhden yhteistuloksessa.

## Lähteet

* 
* 

### Viitteet
Me and Orson Welles

**Me And Orson Welles** on vuonna 2008 ensi-iltansa saanut brittiläis-yhdysvaltalainen draamaelokuva, jonka on ohjannut Richard Linklater. Elokuva perustuu Robert Kaplow’n samannimiseen kirjaan. Elokuvan tapahtumat sijoittuvat vuoden 1937 New Yorkiin. *Me And Orson Welles* kertoo teini-ikäisestä pojasta, jonka Orson Welles palkkasi näyttelemään Julius Caesar -näytelmässä. 

## Juoni
17-vuotias Richard Samuels tapaa teatteriohjaajan, Orson Wellesin, ja saa roolin tämän näytelmästä Julius Caesar. Welles antaa tuotantoapulaiselle Sonja Jonesille tehtäväksi harjoitella Richardin kanssa. Richard viettää viikon teatterin ihmeellisessä maailmassa.

## Rooleissa

## Tuotanto
Holly Gent Palmo ja Vincent Plamo Jr. sovittivat Robert Kaplow’n samannimisen kirjan käsikirjoitukseksi, ja Richard Linklater suostui ohjaajaksi. Zac Efron liittyi projektiin tammikuussa 2008, koska ”se oli ihan erilainen kuin mitä olin tehnyt aikaisemmin”. Claire Danes allekirjoitti sopimuksensa myöhään tammikuussa. Ennen kuin lähti elokuvaan mukaan, Christian McKay ei ollut näytellyt aikaisemmin.

*Me And Orson Welles* Elokuva kuvattiin Mansaarella, Lontoossa ja New Yorkissa helmikuusta huhtikuuhun vuonna 2008.

Joitakin pätkiä elokuvasta näytettiin vuoden 2008 Cannesin elokuvajuhlilla. Koko elokuva näytettiin ensimmäistä kertaa Toronton elokuvajuhlilla syyskuussa 2008.
In the End

**In the End** on neljäs single Linkin Parkin vuonna 2000 julkaistulta debyyttialbumilta, *[[Hybrid Theory]]lta*. Single julkaistiin 21. marraskuuta 2001. Kappale kertoo parisuhteen/kaverisuhteen luottamuksen katkeamisesta ja sen jälkeisestä epäonnistumisen tunteesta.

”In the End” on Linkin Parkin tunnetuin ja menestynein single; se sijoittui useilla listoilla top 10:een ja parhaimmillaan Billboard Hot 100 -listalla sijalle kaksi. Billboardin Alternative Songs -listalla single oli yhteensä viisi viikkoa ykkösenä. Kappale arvostettiin parhaaksi Z100:n *Top 100 songs of 2002* -listalla. Kappale sijoittui sijalle 121 Blender Magazinen *The 500 Greatest Songs Since You Were Born* -listalla. ”In the End” on Billboardin vuosikymmenen toiseksi eniten soitettu rock-kappale.

Kappale ylitti Spotifyssä miljardin kuuntelun rajan kesäkuussa 2021.

## Listasijoitukset

## Lähteet
Autopilotti

**Autopilotti** on laite tai järjestelmä, joka huolehtii automaattisesti vesikulkuneuvon tai ilma-aluksen ohjaamisesta. Ensimmäiset kokeilut autopilotilla tehtiin jo 1910-luvulla, ja nykyisin autopilotti on lähes kaikissa liikenneluokan lentokoneissa. Yleisilmailulentokoneissa autopilotti on harvinaisempi ja kaikkein pienimpiin sitä ei useinkaan ole edes lisävarusteena saatavilla. Autopilotit ovat yleistyneet voimakkaasti 2000-luvun alusta lähtien lennokeissa ja muissa miehittämättömissä ilma-aluksissa.

Yksinkertaisimmillaan autopilotti huolehtii vain siitä, että koneen siivet pysyvät suorassa (ns. * Wing Leveller*). Toisaalta monen modernin liikennekoneen autopilotti on monipuolinen, koneen järjestelmiin vahvasti integroitu kokonaisuus, joka voi jopa tehdä lähestymisen ja laskun täysin automaattisesti mittarilento-olosuhteissa.

Autopilotti saa koneen järjestelmiltä tietoa sen asennosta, suunnasta, nopeudesta, korkeudesta jne, laskee niiden perusteella tarvittavat ohjaustoimenpiteet ja toteuttaa ne ohjainjärjestelmään liitettyjen servojen avulla. Kehittynyt autopilotti voi toimia useissa eri toimintatiloissa eli *moodeissa* (vanh. suom. *käyttötapa*), joista seuraavassa muutamia esimerkkejä:

**Vertical Modeja** eli pystysuuntaisia toimintatiloja:
* *Vertical Speed:* autopilotti säilyttää sille määrätyn nousu- tai vajoamisnopeuden;
* *Alt Hold:* autopilotti säilyttää lentokoneen korkeuden muuttumattomana.

**Lateral Modeja** eli vaakasuuntaisia toimintatiloja:
* *Heading:* autopilotti säilyttää koneen suunnan;
* *NAV:* autopilotti lentää koneen suunnistuslaitteiden mukaan. Suunnistustiedon lähteenä voi tällöin toimia esim. monisuuntamajakka tai GPS.

Pysty- ja vaakasuuntaisia moodeja voidaan monissa autopilottijärjestelmissä käyttää samanaikaisesti, mikä mahdollistaa esim. mittarilähestymisen lentämisen autopilotin ohjaamana.

## Lähteet
Angra dos Reis

**Angra dos Reis** on kunta Brasiliassa, Rio de Janeiron osavaltion lounaisosassa, noin 150 kilometriä Rio de Janeiron kaupungista. Angra dos Reis on kuuluisa rannikostaan, jonka edustalla on 365 saarta, joista suurin ja tärkein on Ilha Grande. Brasilian ainoa toimiva ydinvoimala sijaitsee myös kunnan alueella. Keskustaajamana toimii kunnan kanssa samanniminen kaupunki ja satama. Kunnan asukasluku oli 169&nbsp;511 vuonna 2010.

Naapurikuntia ovat pohjoisessa Bananal ja São José do Barreiro, koillisessa Rio Claro, idässä Mangaratiba sekä lännessä Parati. Etelässä kunta rajautuu Atlanttiin.

## Talous
Angra dos Reisin tärkeimmät työllistäjät ovat kauppa, kalastus, teollisuus, palvelut ja turismi. Satamassa on öljyterminaali sekä telakka. Brasilian ainoat toiminnassa olevat ydinreaktorit, Angra I ja Angra II työllistävät suoraan noin 3&nbsp;000 työntekijää. Turismi on kehittynyttä, ja kunnan alueella on lukuisia rantoja, saaria sekä puhtaita vesiä, jotka soveltuvat hyvin sukeltamiseen.

## Lähteet

## Aiheesta muualla

*Angra dos Reis
Miracle Run

**Miracle Run** (tai *The Unexpected Journey*) on vuonna 2004 valmistunut elokuva, jonka pääosissa näyttelevät Mary-Louise Parker, Aidan Quinn, Zac Efron ja Bubba Lewis. Elokuva perustuu tositapahtumiin.

## Juoni

Elokuva kertoo äidistä Corrine Morgan-Thomasista (Mary-Louise Parker) jolla on kaksoset Steven (Jake Cherry) ja Phillip (Jeremy Shada) jotka eivät puhu ymmärrettävää kieltä vaan outoa jota vain he kaksi ymmärtävät. Lääkäri kertoo hänelle että pojat ovat autistisia, ja kun hänen poikaystävänsä kuulee asiasta hän jättää tämän heti ja Morgan-Thomasista tulee yksihuoltaja äiti. Samalla häneltä lähtee taloudellinen tuki ja hänen pitää heti löytää työpaikka sekä hoitaja pojille.

## Rooleissa

Lähde: 

## Lähteet
Live Your Dream

**Live Your Dream** (*The Derby Stallion*) on elokuva, joka valmistui vuonna 2005 ja jonka pääosassa näyttelee Zac Efron.

## Juoni
15-vuotias Patrick McCardle (Zac Efron) ei tiedä mitä tekisi elämässään, eikä vanhempien asettamat vaatimukset helpota asiaa. Mutta pian hän rakastuu ratsastukseen. Hän haluaisi voittaa Steeplechase Derby-kilpailun hevosellaan Rusty. Uuden ystävänsä ja valmentajansa avulla hän luulee lyövänsä pahimman kilpailijansa, mutta sitten tapahtuu jotain kauheaa.

## Rooleissa

Lähde: 

## Lähteet
Raptors NBA TV

**Raptors NBA TV** on kanadalainen televisiokanava, joka aloitti toimintansa vuonna 2001. Kanava on NBA TV:n kanadalainen versio.

Raptors NBA TV on Toronto Raptorsin oma televisiokanava ja se keskittyy seuraan liittyviin uutisiin. Tämän lisäksi kanava näyttää muutakin koripallo-ohjelmistoa. Raptors NBA TV:n toiminta-alue on ainoastaan Kanada.

## Lähteet

## Aiheesta muualla
*Virallinen kotisivu
Nuottajärvi (Hailuoto)

**Nuottajärvi** on järvi Hailuodon kunnassa Pohjois-Pohjanmaalla. Järvi sijaitsee saaren pohjoisosassa Ojakylän pohjoispuolella. Järvi on muodoltaan pitkulainen ja kapea, ja sen pituus on noin 1,0 kilometriä ja leveys noin 100 metriä. Järven pinta-ala on 10,5&nbsp;hehtaaria ja rantaviivan pituus noin 2,5&nbsp;kilometriä. Järven pohjoisrannan niemessä on vanha ja ränsistynyt kota.

Hailuodon harjumuodostuman pohjoisreunalla sijaitsevaan avosuon ympäröimään järveen ei laske vesistöjä, eikä sillä itsellään ole lasku-uomaa. Järvi on osittain luonnonsuojelualuetta.

## Lähteet
Nuottajärvi

**Nuottajärvi** voi tarkoittaa ainakin seuraavia maantieteellisiä kohteita:

;Asutusnimenä
* Nuottajärvi, kylä Orivedellä
* Nuottajärvi eli Moššola, entinen kylä Murmanskin alueen Kantalahden piirissä

;Vesistön nimenä Suomessa
* Nuottajärvi, Hailuoto
* Nuottajärvi, Kangasala
* Nuottajärvi, Kokkola
* Nuottajärvi, Kolari
* Nuottajärvi, Orivesi
* Nuottajärvi, Padasjoki
* Nuottajärvi, Viitakoski
* Nuottajärvi, Viitasaari
* Nuottajärvi, Ylitornio

;Vesistön nimenä ulkomailla
* Nuottajärvi, Louhen piiri, Karjalan tasavalta, Venäjä.
Jay Triano

**Jay Triano** (s. 21. syyskuuta 1958 Tillsonburg) on kanadalainen koripalloilija ja koripallovalmentaja. Hän on toiminut muun muassa Kanadan miesten maajoukkueen ja NBA-joukkue Toronto Raptorsin päävalmentajana.

## Aiheesta muualla
*NBA:n valmentajaprofiili
Aderbissinat

**Aderbissinat** on kunta (*commune*) Tchirozérinen departementissa Agadezin alueella Nigerissä. Kunnan keskuspaikka (*chef-lieu*) on samanniminen kuin kuntakin.

Aderbissinatin pohjoinen naapurikunta on Agadez.

Aderbissinatista on löydetty keskijurakaudella eläneen *[[Spinophorosaurus nigerensis]]* -dinosauruksen holotyyppiluuranko.

## Lähteet
Huhtaan seisake

**Huhtaan seisake** oli rautatien seisake kapearaiteisella Jokioisten rautatiellä. Liikennepaikka sijaitsi Huhdinmäen päällä kahden kilometrin päässä Humppilan rautatieasemalta.

Liikennepaikka avattiin liikenteelle 25. helmikuuta 1931 nimellä **Huhtamäki**, mutta sen nimeksi vaihdettiin 22. toukokuuta 1932 alkaen Huhtaa. Seisake poistettiin aikatauluista jo 14. toukokuuta 1933.

## Lähteet
Bansi Quinteros

**Josef Quinteros** (8. joulukuuta 1976 Barcelona – 19. kesäkuuta 2018), tunnetaan paremmin taiteilijanimellään **Bansi Quinteros**, oli espanjalaissyntyinen trancemuusikko ja kosketinsoittaja. Hän on tunnettu 1200 Micrograms -yhtyeestä.

## Biografiaa
Quinteros muutti perheineen Amsterdamiin hänen ollessaan nuori. Hän oli musikaalinen jo pienenä. Kuusivuotiaana hän oli mukana koulun musiikkikerhossa. Hän sai omat rummut ollessaan seitsemän ja basson 11-vuotiaana.
## Lähteet
* 
* Discogs: 1200 Mics

### Viitteet
Kaikuharjun koulu

**Kaikuharjun koulu** on peruskoulu Lahden Liipolassa. Koulu antaa opetusta kuulovammaisille ja kielellisistä häiriöistä kärsiville (dysfasia). Koulussa saa tukiavustusta eli erityisopetusta.

## Aiheesta muualla
*Kaikuharjun erityiskoulu
Hepatosplenomegalia

**Hepatosplenomegalia** viittaa epätavallisen suuriin maksaan ja pernaan. Oireen mahdollisia syitä ovat muiden muassa myelofibroosi, leukemia, lymfooma, hepatiitti, mononukleoosi, malaria ja leishmaniaasi.

## Katso myös
* Hepatomegalia
* Splenomegalia

## Lähteet
Bryan Colangelo

**Bryan Colangelo** (s. 1. kesäkuuta 1965 Chicago) on yhdysvaltalainen seurajohtaja. Hän toimii nykyisin Toronto Raptorsin presidenttinä ja toimitusjohtajana. Hänen isänsä, Jerry Colangelo, on valittu neljästi NBA:n vuoden seurajohtajaksi.

Colangelo toimi Phoenix Sunsin toimitusjohtajana yksitoista vuotta ja presidenttinä seitsemän viimeistä vuottaan seurassa. Vuonna 2006 hän siirtyi Raptorsiin. Vuosina 2005 ja 2007 hänet valittiin NBA:n vuoden seurajohtajaksi.

## Lähteet

## Aiheesta muualla
*Raptors
Isoananaskala

**Isoananaskala** (*Cleidopus gloriamaris*) on ananaskalojen heimoon (Monocentridae) kuuluva kalalaji. Siitä käytetään myös nimitystä ritarikala sillä sen ulkonäkö muistuttaa haarniskaa. Sillä on myös pari itsevalaisevia elimiä, jotka muistuttavat laivoissa käytettyjä navigointivaloja.

## Elinalue

Isoananaskalaa tavataan Queenslandissa, Uudessa Etelä-Walesissa ja Länsi-Australiassa. Laji elää noin 6&ndash;200 metrin syvyydessä riutoilla ja satamissa.

## Kuvaus

Isoananaskala kasvaa 22&nbsp;cm:n pituiseksi ja se on muodoltaan pyöreä. Kalan suomut ovat keltaisia ja niissä on musta reunus. Leuka on musta ja alaleuan poikki kulkee punainen viiva. Kalan evät ovat pienet ja sillä on vahva suojapanssari, mitkä yhdessä aiheuttavat sen, että isoananaskala on huono uimaan. Se on yöeläin ja päivällä sen voi löytää luolista tai kivijyrkänteiden alta. Isoananaskala on suhteellisen yleinen syvissä vesissä, mutta koska se on luonteeltaan arka, joten jonkin aikaa se tunnettiin vain myrskyjen rantaan tuomien kalojen ansiosta.
Texicalli Records

**Texicalli Records** on vuonna 1996 perustettu suomalainen levy-yhtiö ja musiikkikustantaja. Texicalli Digital Oy (musiikin digitaalinen jakelija) kuuluu samaan yritysryppääseen.  Molemmat yhtiöt on perustanut ja omistaa Martti Heikkinen. Texicalli Records Oy on julkaissut yli 250 suomalaista äänitettä eri genreissä.

Martti Heikkinen sai vuonna 2007 Yleisradion jazzradion Varjo-Yrjö-palkinnon, joka jaetaan  suomalaisen jazzkulttuurin toimintaedellytyksien edistämisestä  ja vuonna 2008 hänelle myönnettiin Säveltäjät ja Sanoittajat Elvis ry:n jakama Prix Elvis -palkinto ansioistaan suomalaisen rytmimusiikin tuottajana. 

## Levymerkit
Texicalli Recordsin tuotanto on jaettu kolmeen eri levymerkkiin
* IMPALA (vinyylijulkaisut)
*JUPITER (soul/r&b)
*TEXICALLI 

## Artistit 2022

* Kaj Chydenius
* Kanerva
* Martti Servo & Napander
* Suvi Isotalo
* Viitasen Piia
* Kaisa Leskinen
* Laura Moisio
* Anna Järvinen
* Jiri Nikkinen
* Jere Ijäs & Monacon työväen palloilijat
* Kielo Kärkkäinen
* Maria Ylipää
* Olli Haavisto
* Samuli Laiho
* Verona
* Markus Holkko
* Mari Rantasila
* Mamba
* Otos
* Mirkka
* Sisidisko (Vuokko Hovatta & Kalle Chydenius)

## Lähteet

## Aiheesta muualla
*Texicalli Records kotisivut
*Texicalli Digital kotisivut
*Texicalli Store kotisivut
Leppäkari (Mietoinen)

**Leppäkari** on pieni saari Mynämäen kunnan Mietoisissa, Kaulakon kylässä. Saari sijaitsee Mietoistenlahden suojelualueen eteläpuolella ja se on liitetty mantereeseen pengertiellä. Saaressa sijaitsee kunnan uimaranta sekä pieni rantasauna. Vuonna 2007 kunta aikoi myydä rantasaunan tontteineen, mutta kunnanvaltuusto päätti kesäkuussa 2008 ettei kiinteistöä myydä.

## Lähteet
Cueva de los Verdes

**Cueva de los Verdes** () on 7 kilometriä pitkä laavatunneli Lanzaroten saarella Espanjan Kanariansaarilla. Se muodostui noin 3&nbsp;000–5&nbsp;000 vuotta sitten Monte de la Corona -tulivuoren purkauksessa. Osa tunnelista on avoinna yleisölle ja siellä on myös konserttisali.
Leppäkari

**Leppäkari** tarkoittaa seuraavia:

* Leppäkari, saari Mietoisissa
* Leppäkari, saari Salossa
* Leppäkari, saari Turussa
Liga Mexicana Élite

**Mexican Hockey League** on jääkiekon korkein sarjataso Meksikossa. Sarjassa pelaa 4 joukkuetta.

## Joukkueet
* Mayan Astronomers
* Teotihuacan Priests
* Aztec Eagle Warriors
* Zapotec Totems
Northwest Airlinesin lento 253

**Northwest Airlinesin lento 253** oli lento, jolla nigerialainen Umar Farouk Abdulmutallab yritti räjäyttää itsensä 25. joulukuuta 2009. Northwest Airlinesin Airbus A330-323E -tyyppinen kone oli matkalla Alankomaiden Amsterdamista Yhdysvaltojen Detroitiin. Koneessa oli 278 matkustajaa ja 11 miehistön jäsentä.

## Tapahtumien kulku
Epäilty, 23-vuotias Umar Farouk Abdulmutallab, lensi KLM:n vuorolla 588 Amsterdamiin 24. joulukuuta. Amsterdamissa Schipholin lentoasemalla Abdulmutallab siirtyi Northwest Airlinesin koneeseen, joka lähti kello 8.45 paikallista aikaa kohti Yhdysvaltoja.

Hetkeä ennen laskeutumista Detroitiin 25. ja 26. päivän välisenä yönä Abdulmutallab sytytti pentaerytritolitetranitraattia sisältäneen pomminsa. Lentoemännät ja matkustajat reagoivat nopeasti tapahtumiin, taltuttivat miehen ja sammuttivat palon. Kone teki tapahtuman jälkeen hätälaskun Detroitiin. Kaikki matkustajat selvisivät hengissä uhkaavasta tilanteesta, vain kolmen matkustajan raportoidaan saaneen vammoja tapahtumaketjun aikana.

Abdulmutallab oli lisätty terroristiepäiltyjen listalle jo marraskuussa, mutta häntä ei ollut kuitenkaan lisätty lentokieltolistalle. Asiasta kertoi Yhdysvaltain edustajainhuoneen jäsen Peter King televisiokanava CNN:lle.

## Reaktiot
Yhdysvaltain presidentti Barack Obama määräsi lisää turvaohjeita Yhdysvaltoihin lentäville yhtiöille. Lentoyhtiöiden pitää teettää kaksinkertaiset turvatarkastukset matkustajien käsimatkatavaroille, toinen juuri ennen koneeseen nousua. Lisäksi matkustajien liikkumista koneessa tullee rajoittaa, samoin käsimatkatavaroiden käsittelyä. Miehistö ei saa antaa Yhdysvaltojen ilmatilassa ollessaan enää kuulutuksia, joista voisi päätellä koneen sijainnin.

Terroristijärjestö al-Qaida julistautui olevansa iskun takana. Obaman mukaan on syytä uskoa, että al-Qaida on antanut koulutuksen ja tekovälineet Abdulmutallabille Jemenissä. Obaman hallinto yrittää yhdessä Jemenin hallinnon tuhota terroristien leirejä Jemenissä, josta saattaa Obaman mukaan tulla seuraava terroristien koulutuspaikka.

## Lähteet

## Aiheesta muualla
*
Tour de Ski 2009–2010

**Tour de Ski 2009–2010** kilpailtiin 1. – 10. tammikuuta 2010. Kilpailusarjan hiihdot hiihdettiin Oberhofissa, Prahassa, Cortina d'Ampezzossa, Dobbiacossa ja Val di Fiemmessä.
 
Naisten kokonaiskilpailun voiton vei puolalainen Justyna Kowalczyk, joka kukisti viimeisellä osuudella kärjessä lähteneen slovenialaisen Petra Majdičin lähes 20 sekunnilla. Miesten kilpailun voitti Tšekin Lukáš Bauer, joka nousi kilpailun kärkitaisteluun mukaan vasta viimeisissä osakilpailussa. Bauer oli ylivoimainen viimeisellä osuudella nousussa Alpe Cermisiin, jossa hän ohitti kolme osakilpailua voittaneen ja lähes koko kilpailusarjan ajan johdossa olleen norjalaisen Petter Northugin.

Suomalaisille tämän vuoden Tour de Ski ei ollut edellisvuosien kaltaista juhlaa. Naisten puolella kaksinkertainen voittaja Virpi Kuitunen jätti kilpailun kesken kolmen osakilpailun jälkeen ja palasi kotimaahan valmistautumaan Vancouverin olympialaisiin. Aino-Kaisa Saarisen taistelu voitosta ratkesi toiseksi viimeisen osakilpailun väärään suksivalintaan, ja hän sijoittui lopulta neljänneksi. Miesten puolella paras oli 12. sijoittunut Matti Heikkinen. 

Moni hiihtäjä jätti kilpailun kesken, koska muun muassa sprinttereille sopivimmat matkat käytiin kilpailusarjan alkupuolella ja ensimmäistä kertaa maailmancup-pisteet jaettiin vaikkei kilpailija hiihtänytkään viimeisen osuuden maaliin asti.

## Naisten osakilpailut

* Tour de Skin voittoa puolustanut  Virpi Kuitunen keskeytti Tourin kolmannen etapin jälkeen, ollessaan kilpailussa kuudennella sijalla.

## Miesten osakilpailut

## Osakilpailut
### 1. osakilpailu
**1. tammikuuta 2010,  Oberhof** - prologi (v)

### 2. osakilpailu
**2. tammikuuta 2010,  Oberhof** - takaa-ajo (p)

### 3. osakilpailu
**3. tammikuuta 2010,  Oberhof** - sprintti (p)

### 4. osakilpailu
**4. tammikuuta 2010,  Praha** - sprintti (v)

### 5. osakilpailu
**6. tammikuuta 2010,  Cortina d'Ampezzo /  Dobbiaco ** - takaa-ajo (v)

### 6. osakilpailu
**7. tammikuuta 2010,  Dobbiaco ** - väliaikalähtö (p)

### 7. osakilpailu
**9. tammikuuta 2010,  Val di Fiemme ** - yhteislähtö (p)

### 8. osakilpailu
**10. tammikuuta 2010,  Val di Fiemme ** - takaa-ajo (v)

## Palkintosummat
Palkintosummat Sveitsin frangeina kauden 2009–2010 kilpailusarjassa. Lisäksi seitsemän ensimmäisen osakilpailun jälkeen kokonaiskilpailun sen hetkinen johtaja saa 2&nbsp;500 frangia.

## Lähteet
*Virallinen kotisivu

### Viitteet

## Aiheesta muualla
Interstate 980

**Interstate 980 (I-980)** on Interstate Highway Systemiin kuuluva I-80:n yhdystie Oaklandissa, Alamedan piirikunnassa Kaliforniassa. I-980 alkaa lännestä Interstate 880 -tieltä ja päättyy idässä Interstate 580 -tiehen. Tien pituus on 2,03 mailia (n. 3,3&nbsp;km).

Tien ensimmäinen 0,80 mailin jakso hyväksyttiin lisättäväksi Kalifornian Highway Systemiin vuonna 1976, johon se lisättiinkin vuonna 1984. Tie avattiin liikenteelle vuonna 6. maaliskuuta 1985. Tien vuotuinen liikennemäärä on keskiarvoltaan noin 100&nbsp;000 autoa päivässä.

## Lähteet
* Google maps: Oakland / Oakland
* Interstate 980 California  - Interstate Guide
*  FHWA Route Log and Finder List: Table 2 - Federal Highway Administration, U.S. Department of Transportation

### Viitteet
State Route 13 (Kalifornia)

**State Route 13** on lyhyt tiesilmukka Alamedan piirikunnassa Kaliforniassa. Silmukka yhdistää nykyisin Interstate 580 -tien Oaklandissa ja Interstate 880 -tien Berkeleyssä. State Route 13 on 15,659 kilometriä pitkä. Silmukka nimettiin virallisesti State Route 13:ksi vuonna 1964.

## Lähteet

## Aiheesta muualla
*Route 13:n reitti - Google Maps
Wipeout (televisiosarja)

**Wipeout** on yhdysvaltalainen tosi-tv-sarja, josta on tehty monissa maissa jo omia versioita. Wipeout on "maailman suurin esterata". Sen pääpalkintona kussakin jaksossa on 50 000 dollaria.

Yhdysvalloissa ABC-kanava on esittänyt sarjaa 24. kesäkuuta 2008 lähtien. Ohjelmaa juontavat John Henson ja John Anderson. Anderson toimii myös selostajana kilpailussa. Jill Wagner ja Vanessa Lachey haastattelevat kilpailuun osallistujia. Sarjan vastaavat tuottajat ovat Matt Kunitz (Pelkokerroin) ja Scott Larsen. Kolmannella tuotantokaudella yksi kilpailija kuoli aivohalvaukseen pian nauhoitusten jälkeen.
Sarja on hyvin samantyylinen kuin japanilaiset sarjat Hullut japanilaiset ja Kahjot ninjat.

Suomessa Nelonen näytti yhdysvaltalaisen version ensimmäisen tuotantokauden loppuvuodesta 2009 ja Australian ensimmäisen tuotantokauden vuonna 2010. Tammikuusta 2011 lähtien kanava esittää britannialaista versiota sarjasta. Yhdysvaltalainen sarja siirtyi kuitenkin FOX-kanavalle.

Ohjelmasta on eri versioita eri maissa. Norjalla, Ruotsilla ja Tanskalla on yhteinen Wipeout-kilpailu, johon ikäraja on 18-60 vuotta ja osallistujien täytyy mm. osata uida.

Suomalainen versio, Wipeout Suomi esitettiin keväällä 2013 Foxilla. Siinä on osallistujia Suomesta, Venäjältä, Ukrainasta ja Kazakstanista.

## Kilpailu
Kilpailun ideana on suorittaa mahdollisimman nopeasti rata, jossa on pehmustettuja, vesialtaan päällä usean metrin korkeudessa olevia esteitä. Niitä kuitenkin liikutellaan paineilman avulla. Esteet voivat olla muun muassa heiluvia tasoja, pyöriviä keinuja, esimerkiksi seinistä yllättäen ponnahtavia luukkuja tai liukumäkiä, joiden päässä on pyöriviä siipiä. Esteissä on joka jaksossa jotain erilaista, mutta aika ajoin ne vaihdetaan kokonaan. Ohjelman tunnetuin este on Big Balls (), joka sisältää neljä veden yllä olevaa punaista palloa. Se on aina karsintaradalla.

Kussakin jaksossa aloittaa 24 kilpailijaa. Ensimmäisellä kierroksella kilpailijoiden on suoritettava karsintarata yksi kerrallaan. 12 karsintakierroksen nopeimmin suorittanutta kilpailijaa pääsevät seuraavalle kierrokselle. Toisella kierroksella kilpailijoiden pitää usein loikkia suuren pylvään ympärillä olevien pienten, korkealla olevien tasanteiden kautta maaliin. Heidän on kuitenkin esimerkiksi väisteltävä vaakatasossa olevia, tasanteiden ohi pyöriviä puomeja tai tartuttava tasanteiden yläpuolella roikkuviin köysiin. Kilpailijat suorittavat tämän kierroksen yhtä aikaa. Kuusi ensimmäistä maaliin tulevaa pääsevät seuraavalle kierrokselle. Myös kolmannella kierroksella kilpaillaan yhtä aikaa. Kolmannen kierroksen radalla on usein joku tietty teema. Aina, kun yksi kilpailija tulee maaliin, kierros aloitetaan alusta, kunnes kolme kilpailijaa on päässyt maaliin. He pääsevät finaaliin eli "Loppukoitokseen", jossa kolmen parhaan kilpailijan pitää peräjälkeen suorittaa finaalirata. Se, joka selvittää radan nopeimmin, voittaa Wipeoutin kyseisen jakson ja saa itselleen 50 000 dollaria.

## Lähteet

## Aiheesta muualla

* Wipeout Nelosen sivuilla
* Wipeout Australia Nelosen sivuilla
* Wipeout UK Nelosen sivuilla
Olavi Helo

**Juho Olavi Helo** (29. marraskuuta 1914 Helsinki – 19. joulukuuta 1939 Impilahti) oli suomalainen pesäpalloilija ja jääkiekkoilija.

Helon vanhemmat olivat rakennusmestari Kustaa Helo ja Hilja Maria Kaukonen. Hänellä ja hänen puolisollaan Aino Nuotiolla oli yksi lapsi. Helo oli tullut ylioppilaaksi 1935 ja aloitti Helsingin yliopistossa lainopilliset opinnot syksyllä 1936. Hän toimi samalla Helsingin verovalmisteluvirastossa tarkastajana ja oli pitämättä jääneiden vuoden 1940 Helsingin olympialaisten sanaomalehtiosastolla.

Helo oli pesäpallossa Helsingin Pallonlyöjien edustusjoukkueessa kopparina 1930, 1933-36 ja 1938 ja sai jokaisella pääsarjakaudellaan SM-mitalin. Suomen mestaruuden hän sai 1934 ja 1938. Lisäksi hän osallistui Itä–Länsi-otteluun 1933 ja 1934. Jääkiekossa Helo saavutti HJK:n riveissä SM-kultaa 1935 ja SM-pronssia 1937. Kausi 1936/37 oli Helon jääkiekon pääsarjauran kolmas ja samalla viimeinen. 

Asevelvollisuutensa 1935-1936 suorittanut reservin vänrikki Helo oli Talvisodassa Jalkaväkirykmentti 38:n 1. konekiväärikomppanian joukkueenjohtaja. Hän kaatui  sodan alkuvaiheessa vastahyökkäyksessä Impilahden Syskyjärvellä 19. joulukuuta 1939.   

## Saavutukset
### Pelaajana
* 1 SM-kulta: 1934
* 4 SM-pronssia: 1930, 1933, 1935, 1936
* 2 Itä-Länsi-ottelua: 1933, 1934

## Lähteet
* 
* 

### Viitteet
SRAM (yritys)

**SRAM** on yhdysvaltalainen vuonna 1987 perustettu polkupyörien osasarjojen valmistaja. SRAM valmistaa osia maastopyöriin ja maantiepyöriin. SRAMin osia ovat käyttäneet jotkut maantiepyöräilyn World Tour -tason tallit, kuten Trek-Segafredo ja Movistar.

SRAM-yritys on kasvaessaan hankkinut alaisuuteensa useita pyöränosia valmistavia yrityksiä, joita ovat muun muassa Avid, RockShox, Truvativ, Quarq, Zipp ja TIME.

### Maantiesarjat
*SRAM RED eTap AXS
*SRAM RED
*SRAM Force eTap AXS
*SRAM Force
*SRAM Force 1
*SRAM Rival eTap AXS
*SRAM Rival
*SRAM Rival 1
*SRAM Apex
*SRAM Apex 1

### Maastosarjat
*XX1 Eagle AXS
*XX Eagle
*X01 Eagle AXS
*EX1
*GX Eagle
*NX Eagle
*X9
*X7
*X5
*X.4 (valmistus lopetettu)
*X.3 (valmistus lopetettu)

## Lähteet
InstallShield

**InstallShield** on työkalu asennusohjelmien ja ohjelmapakettien tekoon. InstallShield on pääasiassa Windows-alustalle, mutta sitä voidaan hallita myös erilaisilla mobiililaitteilla.

## Aiheesta muualla
* InstallShieldin virallinen sivusto
Sram

**Sram** tai **SRAM** voi tarkoittaa seuraavia:

* SRAM, *Static Random Access Memory*, puolijohdetekniikalla toteutettu muistityyppi
* SRAM, yhdysvaltalainen polkupyörien osasarjoja valmistava yritys
* AGM-69 SRAM, *Short Range Attack Missile*, yhdysvaltalainen lyhyen kantaman rynnökköohjus
* Sram, kroatialainen teinidraamasarja vuodelta 2024.
Linnankatu

**Linnankatu** voi tarkoittaa ainakin seuraavia katuja:

* Linnankatu, Helsinki
* Linnankatu, Hämeenlinna
* Linnankatu, Oulu
* Linnankatu, Savonlinna
* Linnankatu, Turku.
SKA-Neva

**SKA-Neva** () on venäläinen jääkiekkoseura, joka on kotoisin Pietarista. Seura pelaa Venäjän toisella sarjatasolla VHL:ssä.

Seura perustettiin nimellä *HK VMF* (ven. ХК ВМФ) Pietarissa vuonna 2008 SKA Pietarin farmijoukkueeksi. HK VMF siirrettiin siirrettiin Kontupohjaan kesken kauden 2012–2013 ja sen nimi vaihdettiin seuraavalla kaudella. Kaudella 2014–2015 seura otti käyttöön nimen *SKA Karjala* ja kaudella 2015–2016 nykyisen nimensä *SKA-Neva*. Samalla se siirtyi takaisin Pietariin.

## Joukkue kaudella 2025–2026
*päivitetty 28.3.2026*

### Valmennus & Joukkueenjohto
* **Päävalmentaja:** Jevgeni Ketov 
* **Apuvalmentaja:** Anton Belov 
* **Apuvalmentaja:** Pavel Kanarski 
* **Apuvalmentaja:** Aleksei Tertišni 
* **Maalivahtivalmentaja:** Aleksei Davidov 
* **Maalivahtivalmentaja:** Vladislav Volkov 
* **Fysiikkavalmentaja:** Ilja Grebennikov 
* **Huoltopäällikkö:** Stanislav Šadrov 
* **Joukkueenjohtaja:** Pavel Akulov 

*Lähde: EliteProspects*

## Lähteet

## Aiheesta muualla
*Seuran kotisivut
Tuaregikapina

**Tuaregikapinalla** voidaan tarkoittaa:

* Malin ensimmäistä tuaregikapinaa vuosina 1962–1964
* Vuosien 1990–1995 tuaregikapinaa
* Vuosien 2007–2009 tuaregikapinaa
* Vuoden 2012 tuaregikapinaa